
s 41. sjednice Vijeća Gradske četvrti Sesvete, održane 22. listopada 2024 ., s početkom u 18.00 sati u Gradskoj četvrti Sesvete – Područni ured gradske uprave Sesvete, Gradska četvrt Sesvete, Trg Dragutina Domjanića 4/II, soba 23.

Nazočni članovi Vijeća Gradske četvrti Sesvete:

Petar Bajan, Željko Blažinović, Vinko Batinić, Nives Curić, Ivan Dokša, Damir Grgić, Zorica Gregurić, Željko Grbavac, Mihaela Husić, Stjepan Kezerić, Matija Kralj, Magdalena Kozarić Špoljarić, Ivan Krivačić, Vedran Ledinščić, Ines Sosa Meštrović, Ivana Vladimira Petric, Damir Pigac, Katarina Petrović

Nenazočni članovi Vijeća Gradske četvrti Sesvete: 
Marko Brkić
Nazočni radno:
Stipe Jurić, Nives Polojac - Gradski ured za mjesnu samoupravu, promet, civilnu zaštitu i sigurnost, Područni odsjek Sesvete

Sjednicu Vijeća Gradske četvrti Sesvete otvara predsjednik Vijeća Željko Blažinović, pozdravlja nazočne članove Vijeća Gradske četvrti Sesvete, sve radno nazočne, zahvaljuje na odazivu i konstatira da je prisutno 18 članova Vijeća. Dalje navodi da je članovima Vijeća e-poštom poslan zapisnik s 40. sjednice Vijeća. Upitao je imaju li primjedbi na zapisnik.
Primjedbi na zapisnik nije bio te je isti usvojen jednoglasno s 18 glasova  „za“.
Izvješće o glasanju za zapisnik s 40. sjednice Vijeća, priloženo je uz ovaj Zapisnik i njegov je sastavni dio.

Predsjednik je u pozivu na sjednicu predložio dnevni red, kako slijedi:

DNEVNI RED 
1. Prijedlog zaključka o izmjeni Plana komunalnih aktivnosti Gradske četvrti Sesvete u 2024.
2. Prijedlog zaključka o donošenju prioriteta za Plan komunalnih aktivnosti Gradske četvrti Sesvete u 2025.
3. Prijedlog zaključka o Nacrtu prijedloga Odluke o izmjenama i dopunama Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila – davanje mišljenja
4. Prijedlog zaključka o Prijedlogu izmjene Načela o unutarnjem ustrojstvu i načinu rada u 
gradskim  upravnim tijelima – davanje mišljenja
5. Razno

Predsjednik poziva vijećnike da glasaju o tome da li prihvaćaju dnevni red.
Članovi Vijeća su glasovali te je Vijeće Gradske četvrti Sesvete s 17 glasova „za“ i 1 suzdržan glas prihvatilo dnevni red.
Izvješće o glasanju za dnevni red priloženo je uz ovaj Zapisnik i njegov je sastavni dio.


	/ Prelazi se na rad po dnevnom redu /

Ad 1) Prijedlog zaključka o izmjeni Plana komunalnih aktivnosti Gradske četvrti Sesvete u 2024.

	Predsjednik ukratko obrazlaže izmjenu Plana komunalnih aktivnosti Gradske četvrti Sesvete u 2024. Potom je otvorio raspravu.
	U daljnjoj raspravi sudjeluju Nives Curić, Stjepan Kezerić, Ivan Dokša, Ivana Vladimira Petric, Željko Grbavac, Ines Sosa Meštrović, Matija Kralj, Magdalena Kozarić Špoljarić i Željko Blažinović.
	Željko Grbavac zatražio je da se navede navod članice Vijeća Nives Curić kako je situacija sve gora i gora u vezi izvođenja radova podružnice Zrinjevac te se pitala da li ima načina da se situacija promjeni. 
	Nakon rasprave, članovi Vijeća su glasovali te je s 10 glasova „za“ , 5 glasova „protiv“ i 3 suzdržana glasa donesen:

Zaključak
o izmjeni Plana komunalnih aktivnosti Gradske četvrti Sesvete u 2024.

/ Zaključak se prilaže zapisniku sjednice/
	
Izvješće o glasanju za 1. točku dnevnog reda priloženo je uz ovaj Zapisnik i njegov je sastavni dio.

Ad 2) Prijedlog zaključka o donošenju prioriteta za Plan komunalnih aktivnosti Gradske četvrti Sesvete u 2025.

	Predsjednica obrazlaže kako su uvršteni prijedlozi vijeća mjesnih odbora, Gradskog ureda za obrazovanje, sport i mlade, javnih institucija te očekivani nastavci projekata iz ovogodišnjeg Plana komunalnih aktivnosti Gradske četvrti Sesvete. Nadalje navodi kako u  odnosu na prethodno dostavljeni prijedlog danas su zamijenjeni prioriteti za asfaltiranje u Popovcu i Soblincu te uvršteno preasfaltiranje kolnika i parkirališta u Luci, u ulici Jakova Gotovca kod kbr. 10 (kod novoizgrađenog dječjeg igrališta) zbog zadržavanja vode na tom dijelu ulice. Potom je otvorio raspravu. 
	U daljnjoj raspravi sudjeluju Ines Sosa Meštrović, Stjepan Kezerić, Vinko Batinić, Matija Kralj, Željko Grbavac, Nives Curić, Damir Pigac, Ivan Dokša, Magdalena Kozarić Špoljarić, Mihaela Husić i Željko Blažinović.
	Nakon rasprave, članovi Vijeća su glasovali te je s 10 glasova „za“ , 5 glasova „protiv“ i 3 suzdržana glasa donesen:

Zaključak
o donošenju prioriteta za Plan komunalnih aktivnosti Gradske četvrti Sesvete u 2025./ Zaključak se prilaže zapisniku sjednice/
	
Izvješće o glasanju za 2. točku dnevnog reda priloženo je uz ovaj Zapisnik i njegov je sastavni dio.

Ad 3) Prijedlog zaključka o Nacrtu prijedloga Odluke o izmjenama i dopunama Odluke o uvjetima korištenja javnih parkirališta, javnih garaža, nerazvrstanih cesta i drugih površina javne namjene za parkiranje vozila – davanje mišljenja.

	Predsjednik ukratko obrazlaže prijedlog. Potom je otvorio raspravu.
	U raspravi sudjeluju Zorica Gregurić, Željko Grbavac i Željko Blažinović.
	Nakon rasprave, članovi Vijeća su glasovali te s 9 glasova „za“ i 9 glasa „protiv“ nije prihvaćen prijedlog


Ad 4) Prijedlog zaključka o Prijedlogu izmjene Načela o unutarnjem ustrojstvu i načinu rada u gradskim  upravnim tijelima – davanje mišljenja

	Predsjednik ukratko obrazlaže prijedlog. Potom je otvorio raspravu.
	U raspravi sudjeluju Ivana Vladimira Petric, Nives Curić i Željko Blažinović.
	Nakon rasprave, članovi Vijeća su glasovali te  s 4 glasova „za“ , 13 „protiv“ i 1 suzdržan glas nije prihvaćen prijedlog.


Ad 5) Razno

	Željko Blažinović otvara raspravu. 
	Katarina Petrović postavila je upit vezano za rasvjetu u Ulici 144. brigade Hrvatske vojske između kbr. 2 i kbr. 6 s obzirom da već netko vrijeme ne radi.
	Stipe Jurić je odgovorio kako isto treba prijaviti Elikomu.
	Damir Pigac postavio je upit u kojoj fazi je kružni tok na križanju Industrijske ceste, Jelkovečke ceste i Savske ceste cesti. Nadalje postavio je upit vezano za spomenik na Trgu Dragutina Domjanića.
	Stjepan Kezerić nadovezao se da se do sada slalo u više navrata prigovor za nedovršene radove na Trgu Dragutina Domjanića, a koji su naplaćeni.
	Stipe Jurić navodi da je utvrđeno da na križanju Industrijske ceste, Jelkovečke ceste i Savske ceste nema dovoljno mjesta za izgradnju kružnog toka, pogotovo s obzirom da prolazi autobus istom te bi se prethodno trebali otkupiti dijelovi okolnih zemljišta.
	Ivan Krivačić nadovezao se da bi se trebala postaviti privremena prometa regulacija dok se ne riješi Prostorni plan i ne otkupe zemljišta za proširenje prometnog koridora. 
	Ivana Vladimira Petric postavila je upit da li se dopisi urudžbiraju i koji je zakonski rok za odgovor na upite te moli da se odgovori građaninu vezano za postavu kanalica kod ugostiteljskog objekta „Vanilla“ u Kašinskoj cesti.
	Stipe Jurić odgovorio je da se svi dopisi urudžbiraju te će provjeriti da li je odgovoreno na upit. Nadalje pojašnjava ako je poslano na više gradskih ureda odgovoriti će mu nadležni gradski ured. 
	Ines Sosa Meštrović zatražila je da se pokrene inicijativa za izmjenu Urbanističkog plana za uređenje jezera u Soblincu.
	Željko Grbavac zatražio je informaciju tko je zadužen za čišćenje prostora nakon požara koji je bio na području Mjesnog odbora Sesvetska Sela.
	Željko Blažinović odgovorio je da se mora obavijestiti podružnica Čistoća.
	Vedran Ledinščić postavio je upit vezano za advent u Sesvetama.
	Željko Blažinović navodi da su u Planu komunalnih aktivnosti Gradske četvrti Sesvete u 2024. osigurana sredstva za adventsko uređenje.
	Vinko Batinić postavio je upit vezano za dolazak nekoga iz Ministarstva unutarnjih poslova.
	Željko Blažinović navodi da će se najprije sazvat Vijeće za prevenciju.
	Vinko Batinić postavio je upit vezano za reprogramiranje semafora.
	Željko Blažinović navodi da je u više navrata zatraženo reprogramiranje semafora s obzirom na veliku prometnu problematiku u Sesvetama. 
	Vinko Batinić pita kada će se urediti zadnji sloj asfalta na šetnici uz Vuger potok.
	Željko Blažinović navodi da je rečeno da će se ubrzo napraviti, ali da ne zna kada će Zagrebačke ceste asfaltirati šetnicu.
	Nives Curić postavila je upit ako podružnica Zagrebačke ceste ne mogu odraditi asfaltiranje, da li može njihov podizvođač odraditi.
	Stjepan Kezerić pita šta se poduzima vezano za otkup igrališta u Novom Brestju.
	Stipe Jurić navodi da se mora donijeti Urbanistički plan uređenja Novo Brestje - središte.
	Ines Sosa Meštrović nadovezala se da je zatražen sastanak na predmetnu temu. 

	
Vijeće je završilo s radom u 19,32

Vedran Ledinščić pisanim putem dostavlja vijećnička pitanja, koja glase: 
1. Zamolio bih da se postave konkretna pitanja Gradu na temu područja obuhvata livade
kod srednja škole i prilaza sportskim objektima (tenis centar, hrvački klub, NK Sesvete).
	Čestice 1200/7 i 859/5 (Sesvete Novo) - su u suvlasništvu Grada Zagreba i g. Pukšeca 	Lennart Tomya ugrubo u razmjeru 1:5 u korist Grada. Na navedenim česticama Grad 	evidentno nije uspio riješiti imovinski problem suvlasništva te je slijedom sudske 	presude izgubio ogromna sredstva vračajući gotovo izgrađen parking u prvobitno stanje 	tj. livadu. Sada se ta livada niti ne kosi što se ranije radilo. Planira li se košnja livade u 	budućnosti? Planira li se obnoviti prilaz sportskim objektima (nekad je bio asfalt koji 
	nije vraćen) i kada?

Ines Sosa Meštrović pisanim putem dostavlja vijećnička pitanja, koja glase:
1. Molim da se provjeri u kojoj je fazi izrada rasvjete na novom streetworkout igralištu u Novom Brestju koji je pri kraju s izradom na k.č. 2058/4 Sesvete novo. Projekt je u Programu građenja za 2024. godinu.
2. Što je s rasvjetom u dječjem parku u Ulici ljiljana (k.č. 2077 Sesvete novo) koja nema nikakvu rasvjetu te se zbog toga u noćne sate okupljaju ljudi koji remete javni red i mir. Tražena je od strane Mjesnog odbora Novo Brestje izrada rasvjetnih stupova.
3. Također tražena je nadopuna rasvjete tj. postavljanje dodatnog rasvjetnog tijela na postojeće stupove u ulici Ljiljana.
4. Na djelu Sesvetske ceste (kućni broj 5 - 15) cca. 100 m nema nogostupa.
Kada se pješak, invalid u kolicima ili netko s dječjim kolicima kreće nogostupom desnom stranom Sesvetske ceste u smjeru Dugog Sela poslije kućnog br. 4 prestaje isti taj nogostup te se put nastavlja po šljunčanom putu (šoderu). Ono što je problematično je da se na tom putu od cca. 100 m uredno parkiraju auta. Cijeli put je preprečen autima i sigurno kretanje pješaka i ostalih nije moguće. Molim da se taj dio puta na Sesvetskog cesti oslobodi od parkiranih auta kako bi se njime sigurno mogli kretati pješaci i ostali kojima je i namijenjen.
5. Kad će biti ugovorena izrada projektne dokumentacije te parcelacijskog elaborata za izgradnju dječjeg igrališta u MO Sesvetska Sopnica (k.č.br. 2715/4 k.o. Sesvete Novo)?
Također, izrada to dječjeg parka ne nalazi se u Prijedlogu prioriteta za Plan komunalnih aktivnosti Gradske četvrti Sesvete za 2025. a čak predsjednik Mjesnog odbora Sesvetska Sopnica isti nije niti predložio u svom prijedlogu Plana komunalnih aktinvosti 2025. Molim da se izrada dječjeg parka u Sesvetskoj Sopnici stavi u Plan komunalnih aktivnosti Gradske četvrti Sesvete za 2025. godinu s obzirom da se djeca tog naselja od skoro 3.000 stanovnika nemaju gdje igrati i da bi to trebao biti jedan od prioriteta Gradske četvrti Sesvete za 2025. godinu
6. Sredstva za dovršenje Mariborske nisu vraćena u PKA 2024. Zašto i kad će biti?
7. U kojoj je fazi otkup zemljišta za izgradnju dječjeg i sportskog igrališta Glavnica Donja, k.č.br. 5706 i k.č.br. 5707, obje k.o. Glavnica, kod objekta Glavnica?
8. [bookmark: _GoBack]Molim da se uputi zahtjev u vezi loše prometne signalizacije na raskrižju Zagrebačke i novog dijela Branimira. Naime, semafor na Branimirovoj ima puno duže trajanje, a puno je manje vozila nego na Zagrebačkoj koja zbog začepljenja na tom dijelu i ima puno veći broj vozila. Dok se ne napravi i druga i treća dionica Branimirove  Zagrebačka ulica je prioritetna tj. glavna te bi trajanje semafora na toj ulici trebao duže trajati. Također, semafor na raskrižju Kaktusove i Zagrebačke često strelica ne radi tj. radi krivo.

Nives Curić pisanim putem dostavlja vijećnička pitanja, koja glase:

1. Kako je protekao sastanak s Gradskim uredom za obnovu, izgradnju, prostorno uređenje, graditeljstvo i komunalne poslove od 17. listopada 2024.? I zašto je u javnoj nabavi tvrtka Vodoopskrba i odvodnja d.o.o. odbila napraviti projektni zadatak izrade projektne dokumentacije za izgradnju vodoopskrbne mreže od 30 metara u Tomislavgradskoj ulici br. 7 u Sesvetskom Kraljevcu?

Vinko Batinić pisanim putem dostavlja vijećnička pitanja, koja glase:

1. Molio bih upit prema nadležnim institucijama u kojoj fazi je izgradnja stajališta Sesvetska Sela?
2.  U kojoj fazi je izrada projekta SRC Luka Sesvete?
3. Kada će na šetnici uz potok Vuger biti postavljena završna ploha asfalta?




	

KLASA: 024-08/24-002/239
URBROJ: 251-13-11-12/004-24-2
Sesvete, 22. listopada 2024.  				                            Predsjednik Vijeća
Zapisnik sastavila:							Gradske četvrti Sesvete

Nives Polojac					    	                           Željko Blažinović 

Članovi Vijeća

Zapisnik s 

40. sjednice

Dnevni red 

41. sjednice

Točka 1. Točka 2. Točka 3. Točka 4.

Damir Pigac

+ + + + + -

Ivan Krivačić

+ + - - + 0

Nives Curić

+ + - - + +

Vedran Ledinščić

+ + - - + +

Mihaela Husić

+ + - - + +

Magdalena Kozarić Špoljarić

+ + - - + +

Stjepan Kezerić

+ + + + + -

Marko Brkić

N.P. N.P. N.P. N.P. N.P. N.P.

Željko Blažinović

+ + + + - -

Petar Bajan

+ + + + - -

Katarina Petrović

+ + + + - -

Željko Grbavac

+ + + + - -

Matija Kralj

+ + + + - -

Ivana Vladimira Petric

+ + 0 0 + -

Vinko Batinić

+ 0 0 0 - -

Ines Sosa Meštrović 

+ + 0 0 - -

Zorica Gregurić

+ + + + - -

Damir Grgić

+ + + + - -

Ivan Dokša

+ + + + + -

 ZA = +

PROTIV = -

SUZDRŽAN = 0

NIJE PRISUTAN = N.P.

Izvješće o glasanju s 41. sjednice Vijeća Gradske četvrti Sesvete 


